Europavei 4

Europavei 4 går mellom Helsingborg i Sverige og Torneå i Finland. 

Trasé fastlagt av UNECE: Helsingborg – Jönköping – Norrköping – Södertälje – Stockholm -
Sundsvall – Umeå – Luleå – Haparanda – Torneå. Bare 0,8 kilometer av veien er i Finland, strekningen mellom Haparanda og Helsingborg er 1 590 km og E4 er med det Sveriges nest lengste vei.

E4 var planlagt som en del av Klasse A-veien E55, men den er fremdeles skiltet med nummeret som gjaldt inntil 1992. Dette unntaket ble innrømmet Sverige fordi kostnadene med en omskiltning på denne særdeles lange veidelen (1590 km i Sverige) ville blitt altfor store. Se også E6.

Før 2002 sluttet E4 i Kemi i Finland, men etter at E8 ble forlenget til Åbo ble veien forkortet og har nå endepunkt i Torneå.

 Knutepunkter 

 Reiser Oslo–Finnmark 
E4 kan brukes som et alternativ til E6 for reiser mellom Oslo og Finnmark.
For å reise mellom Oslo og E4 finnes det noen alternativer:
  Oslo – Nybergsund – Särna – Sveg – Ånge – Sundsvall, 610 km
  Oslo – Kongsvinger – Torsby – Mora – Edsbyn – Sundsvall, 619 km.
  Oslo – Kongsvinger – Torsby – Borlänge – Gävle – Sundsvall, 703 km.

For å reise mellom E4 og Alta er følgende kortest:
  Luleå – Pajala – Alta, 601 km

For å reise mellom E4 og Vadsø finnes det noen alternativer:
  Luleå – Pajala – Kittilä – Vadsø, 746 km
  Luleå – Haparanda – Rovaniemi – Vadsø, 824 km

For å reise mellom E4 og Kirkenes finnes det også noen alternativer:
  Luleå – Pajala – Kittilä – Kirkenes, 692 km
  Luleå – Haparanda – Rovaniemi – Kirkenes, 770 km

Det er 523 km fra Sundsvall til Luleå (ved E4), så korteste vei Oslo–Kirkenes er 1825 km.

 Eksterne lenker 


Kategori:Europaveier
Kategori:Europaveier i Finland
Kategori:Europaveier i Sverige